DTAC ปัดข่าว กทค. สั่งคืนเงินส่วนเกินที่เก็บเกินผู้บริโภค 99 สตางค์
DTAC ปัดข่าว กทค. สั่งคืนเงินส่วนเกินที่เก็บเกินผู้บริโภค 99 สตางค์ ยันไม่เป็นความจริงและไม่มีเหตุการณ์ดังกล่าว
9 ก.พ. 2559

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ชี้แจงกรณีข้อความที่ส่งต่อเพื่อรับเงินคืนนั้นไม่เป็นความจริง และไม่มีเหตุการณ์ในกรณีคืนเงินส่วนเกินหรือการแพ้คดีแต่อย่างใด
โดยก่อนหน้านี้เกิดกระแสข่าวว่า “DTAC แพ้คดี คณะกรรมการกิจการโทรคมนาคม (กทค.) สั่งดีแทคจ่ายคืนเงินส่วนเกินที่เก็บเกินผู้บริโภค 99 สตางค์พร้อมดอกเบี้ย ใครใช้ดีแทคกด *234*9# วันสุดท้ายแล้ว จะได้รับเงินคืนหรือส่วนลด”
สำหรับกรณีลูกค้าดีแทคที่กด *234*9# และได้รับข้อความตอบกลับมานั้น คือ การกดเพื่อขอรับสิทธ์ในแคมเปญยิ่งอยู่นานยิ่งรักกัน เป็นภาษาอังกฤษ คือส่วนลดในการซื้อมือถือ ซึ่งจะได้รับสูงสุด 2,500 บาท (ขึ้นอยู่กับจำนวนปีที่เป็นลูกค้าดีแทค) หรือสามารถกดรับสิทธิ์ในแคมเปญภาษาไทยได้ที่ *234# ซึ่งขอรับสิทธิ์ได้ถึง 29 ก.พ. 2559